víkingar 38 SUNNUDAGUR 17. DESEMBER 2006 MORGUNBLAÐIÐ HAFSTEINN Pétursson , jarl í vík - ingahópnum Rimmugýgi í Hafnarfirði , hlýtur að teljast víkingur númer eitt á Ís - landi . Hann er ógnvænlegur á bardagasýn - ingum á víkingahátíðum og stendur oftar en ekki uppi sem sigurvegari . Hafsteinn er jafnframt einn fjögurra Íslendinga sem hafa fengið inngöngu í úrvalslið víkinga , félagið Jómsvíkinga á Bretlandi . Um 100 virkir víkingar starfa innan formlegra og óformlegra víkingahópa á Ís - landi . Elsta félagið og jafnframt það öfl - ugasta er Rimmugýgur í Hafnarfirði . Það var stofnað fyrir áratug fyrir forgöngu Jó - hannesar Viðars Bjarnasonar , veitinga - manns í Fjörukránni . Félagið heitir að sjálfsögðu eftir öxi fornkappans Skarphéð - ins Njálssonar . Nú er á fjórða tug virkra víkinga í hópnum og leggja flestir stund á bardagalistir . Æft er tvisvar í viku allan ársins hring og það er því ekki að furða að félagar séu með öflugri víkingum heims . Innan félagsins er einnig handverksfólk . ? Ég sá bardaga á víkingahátíð í Hafnar - firði og fann strax að þetta þyrfti ég að gera , ? segir Hafsteinn um það hvernig áhugi hans kviknaði . Á Akranesi er víkingafélagið Hringhorni með talsvert færri félaga . Þeir hafa iðkað leiki fornmanna og getið sér gott orð fyrir að sýna þá á hátíðum . Þá eru óformlegir hópar í Dalabyggð , á Þingeyri og víðar , sem myndast hafa í kringum ferðaþjónustuverkefni á þessum stöðum . Hafsteinn er á vef Jómsvíkinga titlaður jarl yfir Íslandi , Færeyjum og Grænlandi . Hafsteinn segir að ekki felist mikið starf í því að vera jarl yfir þessu stóra svæði , hann sé tengiliður þegar efnt er til vík - ingahátíða þar og ekki hafi reynt mikið á hann í embætti . Jómsvíkingar voru stofn - aðir í Bretlandi fyrir 12 eða 13 árum sem alþjóðleg úrvalssveit víkinga . Gerðar eru miklar kröfur til liðsmanna . Hafsteinn er því stoltur af því að fjórir félagar Rimmu - gýgjar hafi fengið aðild , það sýni að félag - ið standi sig vel . Nafnið er væntanlega frá danska vík - ingasetrinu Jómsborg á Vindlandi , þar sem nú heitir Wolin við ósa Oder í Póllandi . Pálnatóki sem stofnaði Jómsborg valdi úr - valssveit víkinga og setti þeim strangar reglur . Jómsvíkingar biðu lægri hlut í orr - ustunni við norsku jarlana Hákon og Eirík son hans í Hjörungarvogi 994 sem sagt er frá í Jómsvíkingasögu og víðar . Fjórir Íslendingar í liði Jómsvíkinga Morgunblaðið / Helgi Bjarnason Jarlinn Hafsteinn Pétursson jarl fer fyrir liði sínu á víkingahátíðum og stendur oftar en ekki uppi sem sigurvegari . Ó trúlega mikill áhugi er í Evrópu á víkingum og víkingamenningu . Kemur hann meðal annars fram í því að nokkur þúsund manns kjósa að eyða sumrinu eða hluta af sumri í það að lifa eins og Norðurlandabúar gerðu fyrir meira en þúsund árum . En af hverju vill nútímafólk taka upp þessa einföldu lifnaðarhætti á nýjan leik , þótt ekki sé nema í sumarfríinu sínu ? Svörin eru mismunandi og fara eftir einstaklingunum sem þátt taka . ? Þetta er ákveðinn lífsstíll og að vissu leyti flótti frá lífi nútímamanns - ins . En aðallega er það skemmtilegt og notalegt að vera saman í þessu umhverfi , ? segir Jacob Hessellund , danskur víkingur og barnakennari , sem ásamt fjölskyldu sinni og vinum býr sem víkingur nokkrar vikur á hverju sumri . Þau voru í Víkinga - miðstöðinni í Ribe þegar blaðamaður hitti Jacob , ætluðu að vera þar í viku í það skiptið . Jacob og vinur hans voru að leiðbeina og vinna í járn - smiðjunni þennan daginn , en skruppu heim í víkingahúsið til að borða hádegismatinn með fjölskyld - unni . Búa til sína eigin víkinga - persónu Í víkingagörðunum sem eru víðs - vegar um Norðurlöndin og á vík - ingamörkuðum og -hátíðum býr fólk á öllum aldri í tjöldum eða húsum sem byggð hafa verið samkvæmt nið - urstöðum fornleifarannsókna á hús - um frá víkingaöld . Það sefur á hross - húðum eða ullarreyfum og lítið er um heimilistæki . Sums staðar sjást þó þvottavélar , ísskápar og fleira því - umlíkt í sameiginlegum húsum , en því er að sjálfsögðu ekki haldið á lofti . Fólkið eldar sér mat í fornlegum pottum og pönnum , oft yfir opnum eldi fyrir utan tjöldin . Algengt er að sjá kjötsúpu malla í stórum potti . Svo er verið að steikja klatta og fleira slíkt . Maturinn er að sjálfsögðu snæddur úr öskum og trébökkum , með spónum eða áhöldum úr tré . Máltíðin er hálfgert myrkraverk þegar hún er elduð og borðuð innan dyra því birtan frá litlum gluggum og smá tírum verður að duga , eins og á víkingaöld . Og þótt ætlast sé til þess að mjöðurinn sé drukkinn úr horni eða leirkrús sjást einstöku sinnum bjórdósir við tjöldin eða sölubásana . Ekkert er fullkomið . Víkingarnir ganga um í fallegum og stundum litfögrum klæðum , gjarnan handsaumuðum og margir hafa saumað sinn eigin fatnað . Marg - ir ganga berfættir og eru þá orðnir ansi svartir undir iljum en aðrir í sauðskinnsskóm . Þetta er ekki þægi - legt til lengdar og því láta sumir það eftir sér að vera í strigaskóm og reyna að fela tískumerkin undir síð - um kjól eða skikkju . Skartgripir eru mikið notaðir , þeir eru gjarnan tákn víkingahópa eða stöðu viðkomandi . Og dálkurinn er á sínum stað í leðurslíðri við beltisstað . Allt gengur þetta út á það að skapa sinn eigin stíl , sína eigin víkinga - persónu . Karlmenn sem lifa sig mest inn í víkingalífið hætta að skerða hár sitt og skegg og það hlýtur að vera erfiðara fyrir þá að hverfa aftur inn í fjöldann að loknu sumarleyfinu en konurnar sem alltaf geta byrjað að varalita sig að nýju . Börnin eru líka klædd í víkinga - búninga og leika sér með leggi og skeljar og ýmis önnur náttúruleg leikföng . Þau leika sér líka gjarnan með litlar kerrur með tréhjólum sem foreldrar þeirra nota annars til að draga yngstu börnin í . Maður dettur inn í hlutverkið Fólkið skiptir yfir í víkingalífið á ýmsum forsendum . Áhugi á að fræð - ast um þessa tíma og lifa einföldu lífi eins og þá var gert er meginástæða margra . Fólk sem ég hef rætt við segir að þetta sé svo skemmtilegt , að þegar það sé búið að stíga það skref að klæðast víkingabúningi einu sinni , sé ekki aftur snúið . Þetta verði að lífsstíl . Það er meðal annars skoðun Helgu H. Ágústsdóttur , umsjón - armanns Eiríksstaða í Haukadal , sem klæðist víkingafötum í vinnunni á sumrin og hefur lifað sig inn í hlut - verkið á víkingahátíðum erlendis . ? Maður dettur inn í þetta hlutverk þegar maður fer í fyrsta skipti í víkingaföt . Það eru forréttindi að fá að taka þátt í þessu , ? segir hún . Sumir gerast víkingar vegna áhuga á bardagalistum víkingatím - Ekki hægt að hætta að fara Þúsundir Evrópubúa nota sumarfríið til að lifa sig inn í víkingatím - ann með því að búa fá - breytilega eins og þá var gert . Helgi Bjarna - son heimsótti víkinga á Norðurlöndum og hlustaði eftir ástæðum þessa flótta fólks frá þægindum nútímans . Morgunblaðið / Helgi Bjarnason Kjötsúpa Víkingar nútímans elda kjötsúpu á hlóðum og safnast saman við eldinn , til að spjalla og smakka súpuna til . Kóngurinn Björn kóngur í Foteviken fylgist vel með öllu sem fram fer í víkingabænum . Veiðifálki Nútíma víkingar fá að aðstoða við að temja fálka í Víkingamiðstöðinni í Ribe á Jótlandi .